Informació Sabadell: 01/05/07 - 01/06/07\nEl comportament dels electors de Plataforma X Catalunya.\nHem cregut que la gent hauria de veure aquestes imatges, perquè es vegi quin tipus de "gent" vota a aquests.\nJornades llibertaries al juny a Sabadell, canvis d'ultima hora\nJUNYPRESXS DEL SISTEMA Dissabte 2:14.00h:Dinar vegà a la fresca per l'autogestióDesprés del dinar hi haurà un taller de cartes pels presos.a l'Ateneu.16.00h:Xerrada presentació de l'Assemblea de suport ProPesxs i campanya contra les penes de llarga durada, a càrrec de l'Assemblea de suport a presxs de Barcelona.a l'Ateneu.18.00h: Passe de vídeo "Excedents"a l'Ateneu.19.00h:Teatre, monòleg i contacontes anticarcelaris.a l'Ateneu.Diumenge 3:18.00h: Vídeo i debat sobre "Rebuilt Genova'01".a l'Ateneu.\nIV Festa per la Independència a Sabadell\nUs convidem a participar de la IV Festa per la Independència que enguany es celebrarà a Sabadell (Vallès Occidental) des del 31 de maig fins el 3 de juny, tot seguit podeu veure l'agenda amb tots els actes que estanprevistos.- Dijous 31 de maig: 20:00h - Teatre amb la companyia 'A Duet' a Can Balsac.- Divendres 1 de juny: 19:30h - Xerrada 'Dona, immigració i precarietat' al Casal Pere Quart. 21:30h - Concert de MIQUEL GIL i FELIU VENTURA al Pavelló 'OAR de Gràcia' c/ Bocaccio S/N. (*preu:10 EURO anticipades/12 EURO a guixeta) Entrades anticipades: Barcelona: Terra d'Escudella, La Barraqueta, Brindem brindola, Cooperativa Itaca // Capellades: Jaç Roig // Vilafranca: Ateneu Popular X, A.C. La Fornal // Sabadell: Teteria l'Atzavara, Ateneu Popular Mika Etxebéhère // Sant Cugat del Vallès:Casal Popular La Guitza // Terrassa: A.C. La Gallineta //Sant Feliu de Llobregat: La Teteria // Molins de Rei: La Bodegueta, Ateneu Mulei // València: Centre Social-Bar "Terra" // Carcaixent: Ateneu la Forca // Castelló: Casal Popular de Castelló // Beniarrés: Ateneu Popular Arrels // Girona: Partisano // Celrà: Centre cívic La Fàbrica- Dissabte 2 de juny: 10:30h - Taula rodona: 'Formes d'organització davant la precarietat' al Casal Pere Quart. 12:00h - Xerrada internacionalista amb Heinz Dieterich i Joseba Alvarez (Batasuna) al Casal Pere Quart. A partir del Migdia: fira d'entitats, espectacles de cultura popular i concert amb 'Filibusters' al passeig de la Pl. Major. 14:00h - Fideuà Popular al passeig de la Pl. Major. 17:00h - Xerrada: 'Experiències per a fer front a l'especulació' amb Juan M. Sanchez Gordillo (Batlle de Marinaleda i Coordinador N. de la CUT), Manuel Delgado (Antropòleg) i Josep Chiner (Endavant) al Casal Pere Quart. 19:30h - Manifestació per l'AUTODETERMINACIÓ al passeig de la Pl. Major. 20:30h - Acte polític d'Endavant, Maulets i CAJEI, al Passeig de la Pl. Major 22:30h - Concert amb PIRAT'S SOUND SISTEMA, ANSWER i RED BANNER a la Bassa de Sant Oleguer (camí de Can Quadres) (5 EURO a guixeta)- Diumenge 3 de juny: 11:30h - Xerrada 'Coordinació en la defensa del territori als Països Catalans' al Casal Pere Quart. Durant tot el matí jocs reciclats i fira d'entitats al passeig de la Pl. Major. 14:00h - Paella Popular i tot seguit concert amb 'Cesk Freixes' al passeig de la Pl. Major. 17:30h - Presentació del nou projecte de Casal Independentista de Sabadell.[Mapa de situació]:Aquí----------------------------------------------------------------------Organitza : Endavant (OSAN)www.endavant.org\ndimarts, de maig 29, 2007\nEl Moviment Popular de Sabadell respecte les eleccions municipals del 2007 (II)\nDes del Moviment Popular de Sabadell, considerem imprescindible desdoblar el debat entorn les eleccions municipals del passat 27 de maig, posant sobre la taula per una banda, la fallida del model representatiu com a model de participació, i per l’altra la necessitat i oportunitat que presenten les alternatives transformadores de caràcter popular. En aquest sentit hem volgut posar èmfasi en un primer element de caràcter estructural i que considerem una flagrant demostració del grau de deslegitimació i desacreditació de la societat entorn les institucions que han d’organitzar el poder polític al nostre país, que venen reflectides per l’elevadíssima abstenció. Una dada que no tan sols, esdevé un element de deslegitimació, sinó que alhora esdevé un indicador de la manca d’interès per part de la població del seu propi esdevenir col·lectiu. Desinterès que s’observa sobretot per la manca de correspondència entre un elevat abstencionisme i els nivells d’autoorganització i participació social en la defensa dels interessos col·lectius. Un desinterès però que reclama la contraposició amb dos esdeveniments que des del Moviment Popular de Sabadell, creiem que podem analitzar com a elements d’esperança i canvi. L’un al conjunt del principat i la comarca amb l’aparició i consolidació d’eines d’intervenció electoral de caràcter transformador. I un segon a la nostra ciutat, amb la capacitat d’incidència i organització de la societat civil. D’acord amb aquest plantejament, no seria legítim i seria poc responsable, esmentar tan sols l’abstenció com a factor d’incidència en l’actual distribució del poder local, i no tenir en consideració la rellevància i el paper que ha tingut la societat civil organitzada en el desgast al Govern del PSOE a la nostra ciutat. Cal tenir en compte l’assumpció de responsabilitats per part de la societat civil sabadellenca, que en diferents moments ha aconseguint articular, des de diferents sectors (sindicals, veïnals, rupturistes, juvenils,...) una oposició política que ha posat en “jack” al PSOE, amb un nivell important d’incidència. Una resposta popular provocada en gran part per un enfortiment de les xarxes i projectes socials, i en gran part també per la inexistent oposició política per part dels partits tradicionals al social-liberalisme del govern local dels últims 8 anys, encapçalat per Manuel Bustos. Respostes que tan sols han trobat ressò institucional, i en molts casos molt menys de l’esperat, a través de l’Entesa per Sabadell. Per altra banda, des del Moviment Popular, i amb la vista posada a la comarca i al Principat de Catalunya, volem ressaltar el creixement en alguns casos i la consolidació en d’altres, d’eines d’intervenció institucional, que se’ns dubte responen a dinàmiques de transformació i ruptura política. Organitzacions amb una relació directa amb les entitats i col·lectius que des d’altres espais de participació social porten anys treballant. Eines com les Candidatures Alternatives del Vallès, amb l’espectacular creixement de l’AEB a Badia, la consolidació de propostes com el COP de Ripollet, o l’espectacular irrupció en l’escenari institucional de l’Altraveu a Castellar del Vallès. O per altra banda, el creixement de les Candidatures d’Unitat Popular, i la seva presència ferma en distintes capitals de comarca, com Vic, Manresa, Mataró, Berga, i Vilanova. En definitiva, volem aplaudir l’existència i la construcció per part de la societat organitzada, de noves eines d’intervenció, igual de vàlides que la resta, que canalitzen propostes dels moviments socials a nivell local, que nodreixen d’informació a la crítica, i que esdevenen plataformes de ressò. I, el més important, demostren que un heterogeni però decidit moviment de transformació, va consolidant cada cop més propostes en totes i cadascuna de les sectorials, així com va esdevenint referència per molts sectors del nostre país. Secretaria de portaveus Moviment Popular de Sabadell 29 de maig de 2007\nDos anys sense Josep Maria Isanta\nAhir es complien dos anys de la mort de Josep Maria Isanta, un jove veí de Berga que va ser assassinat durant les festes de la Patum. Tots recordem la commoció amb què van viure aquest fet els berguedans i la resta de catalans que vèiem, en aquest homicidi, un acte de violència gratuïta. Els fets no són clars del tot però sembla que Isanta va ser ferit de mort amb una navalla mentre protegia el seu germà de l'atac d'un grup de 6 a 8 persones.El judici, que va anar acompanyat de contínues protestes dels veïns davant el tracte preferent que estaven rebent els criminals, va acabar amb condemnes per homicidi, amb penes de tres a vuit anys per a 6 dels acusats. El passat dia 18 de gener, es coneixia la notícia de la petició, per part de l'acusació (familiars de la víctima) i durant la vista oral de l'apel·lació, de penes màximes per als acusats, que serien condemnats per assassinat en comptes d'homicidi, com fins ara. Postejat per\nJudici per l'intent d'atropellar a membres de la CUP de Terrassa\nDemà a les 11h al jutjat de Terrassa tindrà lloc el judici per l'intent d'atropellar a membres de la Candidatura d'Unitat Popular (CUP) d'aquesta població i per haver rebut amenaçes de mort de militants Ciutadans. Abans però, a les 10:30 hi haurà una concentració per donar suport als membres de la CUP. El passat dijous 24 de maig una bicicletada de campanya electoral organitzada per la CUP de Terrassa va acabar amb unincident al trobar-se amb un cotxe que feia propaganda pel partit Ciutadans,partido de la ciudadania.Els membres de la CUP van denunciar al conductor per intent d'atropellament i amenaces de mort i aquest va denunciar als militants de la CUP per insults.Font: Llibertat.cat\nl Moviment Popular de Sabadell respecte les eleccions municipals de 2007\nTal i com pronosticaven les enquestes i sondejos, l’abstenció massiva ha estat la verdadera i gairebé única protagonista de les eleccions municipals del 2007. Incrementant-se en la pràctica totalitat dels municipis del país, l’heterogeni bloc abstencionista s’ha convertit en la opció més triada pels ciutadans a l’hora de pronunciar-se. Precisament a causa d’aquesta heterogeneïtat cap organització política o corrent ideològica pot apropiar-se aquesta aclaparadora majoria social. No obstant, la pèrdua de legitimitat d’un sistema polític que s’autoanomena “govern del poble” i que suposadament es basa en la participació i en les majories és incontestable. Avui, i amb les dades a la ma, podem afirmar sense por que la majoria de la població no veu necessària o útil la participació en les institucions parlamentàries actuals. Les causes d’aquest fenomen són múltiples, complexes i estan interrelacionades. Nosaltres creiem que com a factors més destacats a l’hora de promoure l’abstencionisme podem trobar els següents: - L’allunyament dels centres de poder i decisió. Cada cop més aspectes de les nostres vides –sobretot als àmbits econòmics i militars- venen dictats per organismes d’escassa o nul·la naturalesa democràtica com ara el Banc Mundial, la OTAN, el G8, etc. Aquest fet fa que moltíssimes ciutadanes no visualitzin les institucions parlamentàries estatals com a un escenari on dur a terme la defensa dels seus interessos reals. - La instauració de la “partitocràcia”, entesa com la situació en la qual els partits polítics –juntament amb els seus professionals de la política- esdevenen maquinàries per a la defensa gairebé exclusiva dels seus interessos com a organitzacions; obviant la representativitat de la ciutadania que suposadament han d’exercir. Els debats estèrils i allunyats de les problemàtiques ciutadanes, la creació d’una “classe política” amb interessos propis i la conseqüent llunyania entre polítics i ciutadans són les principals conseqüències d’aquest fet. - La potenciació de l’individualisme consumista –com a un dels pilars bàsics del nou liberalisme polític i econòmic- ha impulsat la desaparició de les consciències col·lectives. En conseqüència, s’ha produït una desmobilització social, cultural i política que, tot i que en un primer terme va recaure sobretot en l’associacionisme obrer i veïnal, ara s’estén cap a totes les formes de participació política, com ara les eleccions. Hi ha qui ens vol fer creure que l’actual democràcia és sinònim de “poder del poble”. Nosaltres creiem que és sinònim “d’instrument de legitimació, d’amagament i de sufocació” dels conflictes socials generats per l’actual sistema econòmic. I ens basem, per afirmar-ho, en que es tracta d’un sistema polític que no trontolla ni es desespera amb la participació de menys de la meitat de la població amb dret a fer-ho. Un sistema polític que és incapaç de resoldre les problemàtiques reals de la ciutadania i que perpetua i legitima les injustícies socials, tot creant una sèrie de persones amb uns interessos específics que res tenen a veure amb els de les persones que diuen representar. És en la construcció (o reconstrucció) de la esmentada consciència col·lectiva on nosaltres veiem la única esperança real de canvi. Construcció que, des del nostre punt de vista, s’ha d’impulsar mitjançant la creació i el foment d’espais de participació directa i assembleària i que han d’arribar a englobar tots els aspectes de la vida (polítics, socials, econòmics, culturals, etc.) Els col·lectius en defensa del territori, les Associacions Veïnals, les assemblees pel dret a la vivenda, les assemblees de joves, els col·lectius de contrainformació o els esplais, per citar-ne tan sols uns exemples; demostren que no som poques les que creiem en una altra forma de participar, opinar o actuar. En una altra forma, en definitiva, de decidir i fer política. “Tota política que no fem nosaltres serà feta contra nosaltres” Amb la democràcia institucional...ja no ens alimenten molles. Moviment Popular de Sabadell – Maig del 2007\nXerrada a Sentmenat. Castell de Sentmenat\nUs interessa el passat, present i futur del Castell de Sentmenat?-Quina història deixa enrera el Castell de Sentmenat? El coneixeu per dins?És prou interessant per haver estat declarat Bé Cultural d'Interès Nacional?-Quina és la situació de desenvolupament del Pla Parcial el Castell de Sentmenat? Quins efectes té sobre l'ocupació de la plana del Castell? Quins ajustos va tenir el Pla Parcial i quines conseqüències van comportar?-Per què GEPS (Gent que Estima el Poble de Setmenat) i ADENC van interposar un contenciós administratiu contra el Pla Parcial? Quins són els arguments que el sustenten? Som a punt de tenir sentència?Divendres 1 de juny20.00 hCoro, SentmenatSessió informativa: història i estructura del Castell de Sentmenat; la modificació del planejament urbanístic: crònica d'un conflicte; la interposició del contenciós administratiu: fonaments jurídics, situació prèvia a la sentència, balanç econòmic de les aportacions.\ndiumenge, de maig 27, 2007\nResultats eleccions municipals a Sabadell (100%)\n30.087 vots -----> 41,11 % ----> 13 regidors10.997 vots -----> 15,03 % ----> 5 regidors9.551 vots -----> 13,05 % -----> 4 regidors6.021 vots -----> 8,23 % -----> 2 regidors5.968 vots -----> 8,15 % -----> 2 regidors4.258 vots -----> 5,82 % -----> 1 regidor\nPresentació del llibre Medis Obrers, Innovació Cultural a Sabadell amb Eduard Masjoan\nEl passat dissabte 19 de maig es realitzà la presentació a càrrec d'Eduard Masjoan del seu llibre publicat recentment, Medis Obrers i Innovació Cultural a Sabadell.La importància de la cultura en qualsevol època, però sobretot durant les èpoques d'agitació i de revolució en tots els àmbits. L'escola d'Edgardo Riccetti, el sindicat del textil, la cooperativa, les masies de can rull, en Llum de la Selva, l'Obrera...Una xerrada que ens feu una breu pinzellada sobre tot un món realment oblidat i amagat del Sabadell del segle passat. I alhora, una xerrada que ens obrí moltes escletxes sobre el passat ben recent i aquesta recuperació de la memòria històrica de la qual tan es parla i de la qual continua sent tan poc fructífera.Tal i com exclamà el nostre ex-alcalde de sabadell, Antoni Farrés, mentre jo estigui al capdavant de la ciutat no deixaré que aflori cap record ni cap idea del moviment anarquista obrer que hi hagué a la ciutat. Tot el contrari doncs, excel·lentíssims senyors, gairebé ja no en queda res.Assemblea Llibertaria de Sabadell\nActivitats Festa Major de la Creu Alta\nFesta Major de la Creu Alta 25, 26 i 27 de maig divendres 25 de maig a la plaça creu alta 21:00h Pregó oficial de Festa Major 21:30h Correbars (inici a la plaça) 23:00h Concert Dekrèpits (Ska/Salsa - Vilajuïga) Setimig (rock/ska/reggae - Maspujols) El Belda i el conjunt BADABADOC (versions amb ritme caribeny - d'arreu) dissabte 26 de maig 20:00h Xerrada "Les pràctiques i actuacions dels Mossos d'Esquadra a debat" amb: David Fernàndez Martí Majorats (membre d'Alerta Solidaria) Jona (Assemblea de Joves de l'Eixample__CAJEI) A la sala d'actes del centre cívic de la creu alta. 23:00h ORQUESTRA MITJANIT a la plaça creu alta. Ho organitza: Associació de Veïns/es de la Creu Alta Assemblea de Joves de la Creu Alta "Can Capablanca" Casal Independentista i Popular de Sabadell\nLa Cup de Terrasssa edita un vídeo de candidatura\nII Assemblea per un habitatge digne\nUn mes després de l'apunyalament a Sabadell\nPassivitat dels Mossos d’Esquadra davant l’apunyalament del 13 d´abril.Com tots i totes recordem el passat divendres 13 d’abril un jove de la CAJEI (conegut per la seva implicació en les lluites i reivindicacions de la seva vila) va ser apunyalat per un grup de coneguts provocadors de Sabadell i encara no hi ha hagut cap detenció ni novetats en la investigació. Des de la CAJEI constatem que tant els Mossos d’Esquadra com la Conselleria d’Interior de la Generalitat de Catalunya han mantingut una actitud passiva tant davant dels fets succeïts, com de les contínues agressions a membres dels moviments socials del Vallès. La situació es troba, en aquests moments, pràcticament igual que un mes enrere.No va ser fins que els mitjans de comunicació catalans es van fer ressò de l’agressió a Sabadell que els Mossos d’Esquadra van començar a actuar. Tanmateix, des d’un primer moment van minimitzar els fets que culminaren amb un company hospitalitzat i, encara més greu, el van pressionar a ell i al seu entorn en un intent fallit de presentar l’agressió com una baralla grupal.Un mes després, des de la CAJEI fem una crida a la societat catalana perquè insti als Mossos d’Esquadra a deixar enrere aquesta actitud insultant i tant allunyada del concepte de justícia que diuen defensar.-Exigim que es faci públic un informe que mostri si hi ha hagut algun avenç en la investigació.-Exigim que els responsables de l’agressió siguin detinguts.-Exigim un tracte digne a totes les persones que pateixen aquesta mena d’agressions.-Exigim que s’acabi amb la impunitat dels grupuscles neonazis i pseudo-feixistes que actuen al Vallès des de fa anys.-Esperem una resposta de comprensió i en positiu per part dels responsables de la informació pública al nostre país.Així mateix, volem agrair als ciutadans i ciutadanes de Sabadell i al conjunt de periodistes i mitjans que en el seu moment van mostrar el seu interès i solidaritat davant l’estat del nostre company i la gravetat dels fets succeïts.CAJEIPaïsos Catalans, maig de 2007\nFesta Major de la Creu Alta aquest cap de setmana\n25, 26 i 27 de maig divendres 25 de maig a la plaça Creu Alta 21:00h Pregó oficial de Festa Major 21:30h Correbars (inici a la plaça) 23:00h Concert Dekrèpits (Ska/Salsa - Vilajuïga) Setimig (rock/ska/reggae - Maspujols) El Belda i el conjunt BADABADOC (versions amb ritme caribeny - d'arreu) dissabte 26 de maig 20:00h Xerrada "Les pràctiques i actuacions dels Mossos d'Esquadra a debat" amb: David Fernàndez Martí Majorats (membre d'Alerta Solidaria) Jona (Assemblea de Joves de l'Eixample__CAJEI) A la sala d'actes del centre cívic de la creu alta. 23:00h ORQUESTRA MITJANIT a la plaça creu alta. Ho organitza: Associació de Veïns/es de la Creu Alta Assemblea de Joves de la Creu Alta "Can Capablanca" Casal Independentista i Popular de Sabadell Postejat per\nL'oncle de l'alcalde Manel Bustos, al consell de Vimusa\n(Clica sobre l'imatge per veure-ho millor)Article publicat a El Punt el divendres 18 de maig del 2007\ndimarts, de maig 22, 2007\nL'Entesa presenta els seus projectes en un vídeo\nCrònica de l'Assemblea per un Habitatge Digne i Contra l'especulació\nDissabte 19 de maig es va realitzar al Casal Pere Quart de Sabadell, la Primera Assemblea per un Habitatge Digne i Contra l'Especulació, l'acte final de la setmana de lluita per un habitatge digne que el Moviment Popular de Sabadell havia convocat del 12 al 19 de maig.Aquesta va comptar amb la participació de cinquanta persones que des de les 6 de la tarda fins gairebé les 9 de la nit van estar debatent i compartint idees i propostes sobre com canviar la situació actual em matèria d'habitatge.En resum, la trobada va constar d'una primera part on el MPS exposar la problemàtica de l'especulació i de l'habitatge a nivell macro i a nivell local així com diverses propostes a nivell legal (en l'àmbit tant municipal com autonòmic i estatal) per tal de millorar la situació. Per acabar es va exposar també els motius d'haver convocat aquesta assemblea: "Cal que Sabadell tingui un espai totalment obert des d'on es pugui treballar la qüestió de l'habitatge i des d'on es puguin defensar els interessos populars en un dels àmbits que més malestar genera actualment a la població de la nostra ciutat" va dir David, un portaveu del MPS.Posteriorment totes les persones que van assistir al debat es va presentar i van mostra la seva voluntat de participar d'aquesta assemblea així com diverses propostes d'actuacions i de mobilitzacions.Finalment es va acordar realitzar una nova assemblea pel proper dissabte 9 de juny així com es va acordar començar a treballar en tres línies: la primera aprofundir en les propostes i demandes que permetrien millorar la situació actual, la segona difondre al màxim la nova convocatòria i la tercera començar a treballar en futures mobilitzacions de denúncia.Valoracions del Moviment Popular de SabadellValorem com un èxit que Sabadell s'hagi dotat d'aquest nou espai de participació popular que serà el que la gent que hi participi vulgui que sigui i que pot ser una eina molt útil per defensar els drets dels i les Sabadellenques.Des del MPS fem doncs una crida a totes les persones i entitats de Sabadell a la participació a la propera assemblea que es realitzarà el dissabte 9 de juny a les 18h al Casal Pere Quart.\ndivendres, de maig 18, 2007\nFORASTERS QUE JA SÓN VEÏNS\nEl passat dimecres dia 16 de maig, davant d’una seixantena de persones, es va celebrar al Casal Pere Quart la taula rodona “De forasters a veïns”. L’antropòloga Marta Casas va moderar un debat entre quatre dels protagonistes de l’exposició “Parlem-nos”: Menana Erribhe (originària del Marroc), Joseph Axanméné (originari del Camerun), Daniel Florescu (originari de Romania) i Silvia Esquinas (originària de Toledo, Espanya). Els participants van explicar les seves experiències en arribar al nostre país, i van aportar reflexions interessants sobre l’acolliment que els dispensem, i les barreres i les dificultats d’integrar-se en un nou entorn amb una nova cultura i unes noves circumstàncies. Va quedar clar que havien deixat de ser forasters, fins al punt que van arribar fins i tot a interpel·lar els propis “catalans de tota la vida”, per fer evident la incongruència que suposa no parlar-los en català si realment es vol aconseguir que esdevinguin veïns. Aquesta taula rodona s’emmarca dins del projecte “Parlem-nos” organitzat pel Consorci per a la Normalització Lingüística de Sabadell, que a més de l’exposició (que es podrà visitar al Casal Pere Quart fins al 20 de maig, i que després viatjarà a d’altres espais de Sabadell –del 4 al 23 de juny al Vapor Badia-, i a Castellar del Vallès, Sant Quirze, Palau-solità i Plegamans, Polinyà i Santa Perpètua de Mogoda), es complementa amb una guia didàctica adreçada als centres educatius de la ciutat, amb visites guiades i amb xerrades i actes diversos que volen fer reflexionar sobre la importància del català com a eina d’acollida i integració per a les persones nouvingudes. Per a més informació:http://www.cpnl.cat/sabadell/parlemnos\ndijous, de maig 17, 2007\nAcció davant les seus del tripartit de Sabadell per un habitatge digne i contra l'especulació!\nMembres del Moviment Popular de Sabadell han realitzat una acció aquest matí davant les seus del tripartit a Sabadell. Aquesta ha consistit en el desplegament d'una pancarta que deia "Prou de paraules, vivenda digna ja!". Amb aquesta acció, es pretenia identificar part dels culpables de la situació d'impossibilitat d'accedir a un habitatge digne per part d'àmplies capes de població i alhora convocar a l'assemblea popular per un habitatge digne i contra l'especulació que es realitzarà el proper dissabte 19 de maig a les 18h al Casal Pere Quart.\nJORNADES LLIBERTÀRIES A SABADELL - AGENDA\nMAIG LA CULTURA LLIBERTÀRIA Dissabte 19: 12.00: Passe documental sobre Pedagogia Llibertàriaa l'Ateneu.14.00h: Dinar Vegà a la fresca per l'autogestióa l'Ateneu.17.30h: Presentació del llibre "Medis Obrers, Innovació cultural a Sabadell" a càrrec del seu autor, Eduard Masjuan.al local de la CNT. Diumenge 20: 18.00h: Xerrada/Presentació del Centre d'Estudis Llibertaris a càrrec de membres del CELL Francesc Sàbat de Terrassa.al local de la CNT. -a partir de les 17h hi haurà una fira de distribuidores alternatives- LA RELACIÓ AMB LA NATURA: ALIMENTACIÓ I MEDI AMBIENT Dissabte 26: 18.30h: Documental + Debat, "Earth Lings"Després hi haurà tapeo vegà.a l'Ateneu. Diumenge 27: 17.00h: Xerrada pràctica sobre Energies renovables i agrocombustibles amb materials reciclats + Berenar popular.a l'Ateneu.20.00h: Xerrada sobre el Tràfic d'òrgans a Mozambiq.a l'Ateneu. Tant la CNT com l'ALLS es troben al passatge Edgard Ricetti nº 18, Sabadell. Postejat per\nComunicat de la CUP\nHola companys i comanyes,Des del Gabinet de premsa de la CUP Països Catalans ens informen:- Avui dimecres el Programa La Nit al Dia emetrà un reportatge sobrecandidatures extraparlementàries en el qual hi sortirà un petitreportatge sobre les CUP i unes declaracions d'en Xavier Oca, membre delsecretariat nacional.Salut!Candidatura d'Unitat Popular :: Sabadell----------------------------------------sabadell@cup.cat | http://www.sabadell.cup.cat\nSetmana de mobiltizacions per un habitatge digne i contra l'especulació\nAvui a les 10 del matí s'ha realitzat la roda de premsa de presentació de la setmana de mobilitzacions per un habitatge digne i contra l'especulació a Sabadell. En aquesta roda de premsa hi han participat dos membres del Moviment Popular de Sabadell, Carlos Torres i Xavi Pellicer. Torres ha explicat la campanya contra la precarietat que des d'aquesta xarxa de col·lectius s'ha iniciat enguany, "aquesta campanya consisteix en denunciar les fonts principals de malestar de les classes populars a la nostra ciutat: precarietat en l'habitatge, precarietat laboral i precarietat en l'educació" explicava Torres. Pel què fa a la precarietat en l'habitatge, Pellicer ha presentat un dossier on s'explica la situació de l'habtiatge a Sabadell i la setmana de mobilitzacions que s'estan duent a terme i que culmina amb una assemblea popular "que s'espera que tingui una participació massiva de sabadellencs/ques" el proper 19 de maig a les 6 de la tarda al Casal Pere Quart. També ha explicat la performance de denúncia que es va realitzar el dilluns passat al centre de Sabadell, en la que es denunciava el tractament de l'habitatge com a simple mercaderia per part de les immobiliàries i constructores, la situació de precarietat davant aquest fet de les persones, i la complicitat de les institucions en aquesta situació. Finalment ha realitzat una convocatòria d'acció sorpresa per demà dijous a les 11 del matí a les cantonada de Gran Via amb Carretera de Barcelona. Per acomiadar la roda de premsa han avançat tres dades impactants recollides en el dossier: "l'any 2001, un 15% dels immobles de Sabadell es trobaven abandonats; en contrast amb això, del 2001 al 2006 el preu per metre quadrat edificat va passar de 1300 euros a 2900, és a dir que es va més que doblar, i finalment, el preu mig del lloguer a la nostra ciutat ha passat de 440 euros el 2001 a 900 el 2006" Totes aquestes dades extretes de la web municipal.Convocatòries:Demà dijous 17 de maig a les 11h Acció contra l'especulació a Crt. de Barcelona amb Gran Via. Dissabte 19 de maig a les 18h al Casal Pere Quart, Assemblea Popular per un Habitatge Digne i Contra l'Especulació.\nQui és Josep Anglada?\nFa pocs anys es va donar a conéixer en societat Josep Anglada i Rius, líder d'una nova formació política anomenada Plataforma per Catalunya (PxC), de la qual és fundador i president. PxC centra el seu programa polític en la denúncia de la immigració, motiu pel que la formació se l'ha comparada amb la francesa Front National de Jean-Maria Le Pen. Tot i el seu discurs de caràceter marcadament xenòfob, la formació va presentar el 2003 fins a 6 candidatures, que acabarien donant representació en ciutats tan destacades com Manlleu, Cervera, el Vendrell o Vic (on Anglada és regidor). No va aconseguir cap representant, ni quasi vots, a Palafolls i a Barcelona. Enguany, la formació s'expandeix i presentarà un total de 40 candidatures arreu del Principat amb l'esperança d'aconseguir rèdits polítics del fenòmen de la immigració.Tot i així, la figura de Josep Anglada no és nova. Anglada és un un membre de la faràndula política més casposa que ja fa molts anys que remena la cua. Aquests dies, un vídeo corre per la xarxa i explica i mostra la identitat real d'aquesta persona. Diferents imatges posen de manifest el seu vessant més franquista, i és un dels membres destacats de la Falange a Catalunya i mà dreta de Blas Piñar. El vídeo mostra un Anglada habituat a les celebracions del Valle de los Caídos i habituat als discursos sense contingut ni missatge amb fàcils proclames a favor d'Espanya. El vídeo acaba demostrant que Anglada tan sols usa una màscara on es mostra un discurs light, però que realment no és pas més que això, una màscara que amaga una realitat molt diferent.Text: Directe.cat--------------------Nota de la redacció: Sabem que no és de Sabadell, però creiem que és possitiu què la gent sàpiga realment qui és aquest feixista.\nPròxims recitals del poeta sabadellenc Roc Casagran\nEl poeta Sabadellenc Roc Casagran ens convida aquest dissabte dia 19, a les sis de la tarda, a un recital de poesia al Marquet de les Roques amb el Josep Maria Uyà. I per si no en tinguéssim prou, el dijous següent, dia 24 de maig, actuarà sol, a la República, a la plaça del Vallès de Sabadell.\nL’ADENC ORGANITZA UN CURS D’INTRODUCCIÓ AL MÓN DELS AMFIBIS\nDurant la segona quinzena del mes de maig l'ADENC realitza el curs “Coneguem el món dels amfibis” per tal d’apropar la coneixença i identificació al camp d'aquest grup de vertebrats a les persones interessades. Aquest curs està organitzat per l’ADENC i té el suport de l’Ajuntament de Sabadell, el departament de Medi Ambient i Habitatge i el departament de Joventut de laGeneralitat de Catalunya.L’objectiu principal del curs és donar una base teòrica i eines que en permetin el coneixement, la comprensió i la identificació dels amfibis, alhora que valorar les condicions necessàries per la seva existència.El curs consta de dues sessions: divendres 18 de maig, on es parlarà sobre les generalitats dels amfibis (biologia i ecologia), i dissabte 26 de maig, on es parlarà dels amfibis més rellevants de Catalunya i es farà especial èmfasi als problemes de conservació que afronten les espècies i les seves poblacions.Després de cada sessió teòrica, el curs es completa amb dues sortides de camp, on s’escoltaran i es reconeixeran els cants dels amfibis existents al rodal de Sabadell (riu Ripoll) i al Parc Natural de Sant Llorenç del Munt i la Serra de l’Obac (Vall d’Horta).Les sessions seran impartides per Marc Franch Quintana, president i fundador de la Fundació EMYS d’estudi i conservació de l’herpetofauna i dels seus hàbitats, i doctorant en zoologia a la Universitat de Barcelona.La inscripció al curs s’ha de realitzar directament a l’ADENC (Ca l’Estruc, c. Sant Isidre 140, Sabadell) o bé trucant al telèfon 93 717 18 87. El preu és de 50 € pels no socis i de 30 € pels socis i sòcies de l’ADENC.ADENCSabadell, 14 de maig de 2007\nBrindis a Sabadell per la posada en llibertat del pres polític Juanra\nJuanra, cantant de KOP, ha complert integrament els 5 anys de condemna, imposada per l’Audiència Nacional per la seva col.laboració amb el comando Barcelona d’ETA.A Sabadell una trentena de persones s'han concentrat i han brindat amb cava per l'alliberament del pres. Els brindis s'han fet simultàniament davant de molts ajuntaments catalans. Per més informació sobre el cas podeu visitar la pàgina web de RESCAT, el col·lectiu de suport als presos.\ndiumenge, de maig 13, 2007\nBrutalitat policial a Terrassa\nUna noia del col•lectiu Acció Autònoma va ser detinguda la matinada d’aquest dissabte per agents anitiavalots de la policia municipal de Terrassa, després de tancar el Kasal Okupat i Autogestionat Joan Berney, cap a les tres de la matinada. En el moment de la detenció i el trasllat a l'hospital la noia va ser agredida físicament. Durant l'estança a urgències va ser introduïda en una habitació també va ser agredida i vexada per dos policies novament. Posteriorment, va ser traslladada a dues comissaries, primer de la policia municipal i després a la dels mossos d'esquadra, d'on va sortir a quarts de sis de la tarda amb l'acusació d'atemptat a l'autoritat. Aquesta brigada de la policia municipal s'ha destacat darrerament per assetjar els diferents col•lectius socials de Terrassa. També va ser també la responsable de la recent càrrega davant del centre social ocupat La Resposta en finalitzar la marxa de torxes antirepressiva. La noia, que acabava de netejar i tancar el centre social i anava de camí a casa, va ser aturada pels policies municipals antiavalots. Un cop dins del cotxe, i emmanillada al darrera, va ser agredida repetidament per diversos agents que s'anaven turnant mentre li propinaven cops. A causa del dolor i els traumatismes provocats pels cops va ser conduïda al servei d’urgències mèdiques. De camí a la Mútua de Terrassa es van repetir les amenaces i les agressions físiques. En arribar va ser reconeguda per un metge, en presència dels policies, que la van pressionar perquè no fes comentaris res sobre les agressions. Tot i les pressions dels policies, però, la noia va declarar les agressions físicques. Després de ser examinada, i mentre esperava l'entrega d'unes radiografies, els dos policies que ja l'havien agredit la van introduïr en una habitació de les dependències de la Mútua de Terrassa. La van llençar a terra i la van agredir de nou r fins que la van deixar estesa . Tot i els crits d'auxili, cap membre del personal de la Mútua de Terrrassa va acudir a preocupar-se per la seva situació. Després d’esperar per recollir les radiografies la van conduïr a la comissaria de la policia municipal. Un cop allà van continuar els maltractes i les amenaces. Li van tallar amb una navalla els diferents collars i braçalets de cuir que duia a sobre. La van intentar fer despullar, cosa a la que es va negar. I mentre esperava per ser conduida als calabossos, la van anar visitant els diferents policies que l'havien agredit amb l'intenció d’humiliar-la. Durant la seva estada als calabossos li van negar l'aigua i li van impedir anar al lavabo. En aquest mateix sentit, també se li va vulnerar el dret a fer una trucada a l’advocat. La noia ha sortit en llibertat a les sis de la tarda, després de negar-se a declarar davant dels agents, acusada d'un delicte d'atemptat a l'autoritat. Ha estat citada a declarar aquest dilluns a les deu del mati davant del jutjat n. 3 de Terrassa. Pel que s’ha pogut saber més endavant, els policies li volien fer treure’s el collarí de protecció que li havien posat a l’hospital per tal que els companys concentrats no s'adonessin de l'agressió que havia patit. La seva sortida de comissaria ha estat especialment impactant, ja que ha sortit coixejant, amb un collarí, amb els braços plens de blaus i el cap i la cara plena de contusions i esgarrapades. Per saber-ne més: Kaosenlared.net Postejat per\nMOBILITZACIONS PER UN HABITATGE DIGNE I CONTRA L'ESPECULACIÓ\nDes de diversos col·lectius i entitats de la ciutat integrats en la xarxa "Moviment Popular de Sabadell" s'inicia dilluns vinent una setmana de mobilitzacions en defensa del dret inalienable a un habitatge digne i de denúncia de l'especulació. Aquesta s'inclou en el marc de la campanya contra la precarietat en l'habitatge, en el treball i en l'educació.Aquesta setmana de mobilitzacions finalitzarà amb una assemblea que es realitzarà el dissabte 19 de maig al Casal Pere Quart i que s'espera que compti amb una participació massiva de persones, col·lectius i entitats de la ciutat. A part d'accions que ara mateix no podem avançar, les activitats previstes són les següents: - Dilluns 14 de maig: Performance informativa "El circ del mercat immobiliari"Es realitzarà a partir de les 5 de la tarda a la Rambla, davant l'Ajuntament de Sabadell.- Dimecres 16 de maig: Roda de premsa de presentació de la campanya. Es realitzarà a les 10h al Carrer Comte Jofre número 30, davant de l'estació de trens de la Generalitat "Sabadell Estació". Durant aquesta es repartirà un dossier que reflecteix la situació actual de l'habitatge a la nostra ciutat i a nivell global.- Dissabte 19 de maig: Assemblea Popular per un Habitatge Digne i Contra l'Especulació. Aquesta es realitzarà a les 18h al Casal Pere Quart i serà oberta a la participació de totes i tots. Esperem que d'aquí en puguin sortir noves propostes d'activitats i mobilitzacions.\nDE FORASTERS A VEÏNS\nEl proper dimecres dia 16 de maig, a dos quarts de vuit del vespre, el Casal Pere Quart acollirà una taula rodona sota el títol “De forasters a veïns”. La xerrada serà moderada per l’antropòloga Marta Casas i comptarà amb la presència de quatre dels protagonistes de l’exposició “Parlem-nos”: Menana Erribhe, del Marroc; Joseph Azanméné, del Camerun; Daniel Florescu, de Romania, i Silvia Esquinas, de Toledo. Aquesta taula rodona s’emmarca dins del projecte “Parlem-nos” organitzat pel Consorci per a la Normalització Lingüística de Sabadell, que a més de l’exposició (que es podrà visitar al Casal Pere Quart fins al 20 de maig, i que després viatjarà a altres espais de Sabadell –del 4 al 23 de juny, al Vapor Badia-, i a Castellar del Vallès, Sant Quirze, Palau-solità i Plegamans, Polinyà i Santa Perpètua de Mogoda), es complementa amb una guia didàctica adreçada als centres educatius de la ciutat, amb visites guiades i amb xerrades i actes diversos per reflexionar sobre la importància del català com a eina d’acollida i integració per a les persones nouvingudes. Per a més informació:http://www.cpnl.cat/sabadell/parlemnos\nEls estudiants de Sabadell diuen no a les noves lleis d'Ensenyament\nEl matí del passat dijous 10, una cincuantena de joves es van concentrar a la plaça del doctor Robert amb motiu de la vaga estudiantil en contra de la privatització de l'ensenyament, la LOU i la LOE. Durant la concentració es va desplegar una pancarta amb el lema "contra la privatització de l'ensenyament, no a la LOU, no a la LOE" i es va llegir un manifest on explicava els motius i les reivindicacions de la vaga. L'acte va ser convocat per les assemblees d'estudiants dels instituts I.E.S Escola Industrial, I.E.S. Vallès i I.E.S. Pau Vila de Sabadell. Després de la concentració els i les alumnes sabadellenques es van dirigir a Barcelona per continuar l'acte amb la manifestació que hi havia convocada a Barcelona a les 12 hores.\nDemà a la tarda concentració davant la seu d'iniciativa de Sabadell a les 20h\nDes d'Alerta Solidària Vallès Occidental es crida a la mobilització demà per l'alliberament de Núria Pòrtulas. Es realitzarà una concentració davant la seu d’IC-V (Iniciativa per Catalunya-Verds) al carrer Picanyol (Creu Alta) a les 20h.Continuar llegintMés informació sobre el cas\nMolt bé, no li faria cap canviBé, falta alguna cosaSuficient, falta més varietatno gaire bonaFatal, explica per què\n► setembre 2008\n► agost 2008\n► juliol 2008\n► juny 2008\n► maig 2008\n► març 2008\n► febrer 2008\n► gener 2008\n► desembre 2007\n► setembre 2007\n► agost 2007\n► juliol 2007\n► juny 2007\n▼ maig 2007\nEl comportament dels electors de Plataforma X Cata...\nJornades llibertaries al juny a Sabadell, canvis d...\nEl Moviment Popular de Sabadell respecte les elecc...\nJudici per l'intent d'atropellar a membres de la C...\nl Moviment Popular de Sabadell respecte les elecci...\nPresentació del llibre Medis Obrers, Innovació Cul...\nL'oncle de l'alcalde Manel Bustos, al consell de V...\nCrònica de l'Assemblea per un Habitatge Digne i Co...\nAcció davant les seus del tripartit de Sabadell pe...\nSetmana de mobiltizacions per un habitatge digne i...\nPròxims recitals del poeta sabadellenc Roc Casagra...\nL’ADENC ORGANITZA UN CURS D’INTRODUCCIÓ AL MÓN DEL...\nBrindis a Sabadell per la posada en llibertat del ...\nMOBILITZACIONS PER UN HABITATGE DIGNE I CONTRA L'E...\nEls estudiants de Sabadell diuen no a les noves ll...\nDemà a la tarda concentració davant la seu d'inici...\nCONSENS POLÍTIC A SABADELL CONTRA EL CREIXEMENT UR...\nJornada de debat i reflexió organitzat per l'Espai...\nSENYALITZACIÓ DELS INDRETS AMENAÇATS PEL QUART CIN...\nCrida a la mobilització per la llibertat de Núria ...\n“PARLEM-NOS” COMENÇA A CAMINAR\nMatthew Tree inaugura l'exposició "Parlem-nos" a S...\nDebat "La protecció dels camps i boscos del Rodal ...\nICV, la veu viva del franquisme?


Dorsal 19: d’octubre 2016\nPublicado por Dorsal XIX en 16:26:00 Cap comentari:\nPublicado por Dorsal XIX en 19:12:00 Cap comentari:\nPublicado por Dorsal XIX en 18:24:00 Cap comentari:\nEsta serà una entrada llarga, molt llarga, així que si t'interessa el tema i no tens temps per a llegir-la tranquil·lament, és millor que busques una millor ocasió. Ja hem escrit algunes entrades on esta explicat el perquè del nostre ingrés en la RFEA i dels avantatges d'estar federat, però el moment decisiu s'acosta i cal començar a decidir-se.\nTots els que estiguen mínimament interessats a federar-se ja hauran llegit el reglament de llicències federatives, i per tant ja tindran presa una decisió.\nLa decisió de federar el club ja va ser presa però la decisió de federar-se és una opció personal que hem de prendre cada un de nosaltres, vegem si reunim les condicions per a poder triar federar-nos, ho veiem en l'article 3 del Reglament: el que ens diu el reglament es:\nArt. 3r.- Es podrà subscriure llicència Nacional per la RFEA:\nCom a atleta: Les persones de nacionalitat espanyola i aquells estrangers que complisquen els requisits necessaris. Esta llicència permet la participació en qualsevol de les proves d'atletisme reconegudes per la RFEA en els seus diferents àmbits de competició: pista aire lliure, pista coberta, ruta, camp a través, carreres de muntanya i trail.\nSi complim amb les condicions per a subscriure la llicència Nacional de la RFEA ja podem passar a veure si ens interessa decidir-nos per federar-nos.\nVaig a ajudar-vos un poc, quan ens sorgix un dubte sobre fer o no una cosa, és bo que ens fem la pregunta següent: “Quant m'acosta al meu objectiu?” Tots nosaltres practiquem la carrera a peu per uns motius i volem continuar practicant-la perquè tenim somnis, objectius i metes per aconseguir. “Ens acostem a ells si prenem la decisió de federar-nos?” Si és així Fes-ho!\nPerò continuem llegint el Reglament de llicències, el següent apartat és el de L'ASSEGURANÇA, ens diu així en l'articule quatre: Art. 4t.- Tot atleta amb llicència federativa haurà d'estar obligatòriament assegurat, des de la data de tramitació de la seua llicència fins al 31 d'octubre següent.\nEn compliment del Reial Decret 849/1993, de 4 de juny, les federacions autonòmiques, en la seua condició de beneficiàries de l'assegurança, quan el realitzen, entregaran a l'assegurat, en el moment d'expedició de la llicència federativa, el certificat individual d'assegurança, que, com a mínim, contindrà mencions de l'entitat asseguradora, a l'assegurat i al beneficiari, així com els riscos inclosos i exclosos i les prestacions garantides. Hauran de facilitar, així mateix, als assegurats que ho sol·liciten, còpia íntegra de la pòlissa d'assegurança concertada.\nI ara no tinc més remei que mostrar-vos el que ens diu el Reial Decret 849/1993, de 4 de juny sobre el tema: Prestacions mínimes a cobrir per l'assegurança obligatòria per a esportistes federats:\n1r Assistència medicoquirúrgica i sanatorial en accidents ocorreguts en el territori nacional, sense límits de gastos, i amb un límit temporal de fins a díhuit mesos des de la data de l'accident.\n2n Assistència farmacèutica en règim hospitalari, sense límit de gastos, i amb un límit temporal de díhuit mesos des de la data de l'accident.\n3r Assistència en règim hospitalari, dels gastos de pròtesi i material d'osteosíntesi, en la seua totalitat, i amb un límit temporal de díhuit mesos des de la data de l'accident.\n4t Els gastos originats per rehabilitació durant el període de díhuit mesos des de la data de l'accident.\n5T'assistència medicoquirúrgica, farmacèutica i sanatorial en accidents ocorreguts en l'estranger, fins a un límit, per tots els conceptes, d'1.000.000 de pessetes, i amb un límit temporal de fins a díhuit mesos des de la data de l'accident. Esta prestació és compatible amb les indemnitzacions per pèrdues anatòmiques o funcionals, motivades per accident esportiu, que es concedisquen al finalitzar el tractament.\n6t'Indemnitzacions per pèrdues anatòmiques o funcionals motivades per accident esportiu, amb un mínim, per als grans invàlids (tetraplejia), de 2.000.000 de pessetes.\n7M'auxili a la defunció, quan este es produïsca com a conseqüència d'accident en la pràctica esportiva, per un import no inferior a 1.000.000 de pessetes.\n8u Auxili a la defunció, quan este es produïsca en la pràctica esportiva, però sense causa directa del mateix, per un import mínim de 300.000 pessetes.\n9é Gastos originats per l'adquisició de material ortopèdic per a la curació d'un accident esportiu (no prevenció), per un import mínim del 70 per 100 del preu de venda al públic del mencionat material ortopèdic.\n10é Gastos originats en odonto-estomatología, per lesions en la boca motivades per accident esportiu. Estos gastos seran coberts fins a 40.000 pessetes com a mínim.\n11é Gastos originats per trasllat o evacuació del lesionat des del lloc de l'accident fins al seu ingrés definitiu en els hospitals concertats per la pòlissa de l'assegurança, dins del territori nacional.\n12é Assistència mèdica en els centres o facultatius concertats en totes les províncies del territori nacional.\n13é Lliure elecció de centres i facultatius concertats en tota Espanya.\nJa vos n'haureu adonat que les xifres estan en pessetes però és que el decret és de 1993 i que ara estarà ja actualitzat, però l'important és que són “prestacions mínimes”.\nÉs el moment paquè ens contestem una altra pregunta abans de decidir-nos: “Què guanye si faig açò?” Bo, tu mateixa. Comencem per distingir lo essencial de lo accessori, així que tranquils no ens precipitem, la falta de reflexió ens pot portar a una carència de discerniment.\nContinuem mirant el Reglament de llicències Federatives, i arribem al “ÀMBIT I FORMALITZACIÓ DE LLICÈNCIES” i ací ens trobem que el més interessant és: “Art. 8u.- La llicència haurà de subscriure's per la Federació Autonòmica on el club, atleta, entrenador o jutge tinguen el seu domicili legal (fet que haurà de ser demostrat documentalment per mitjà de certificat d'empadronament, en cas de dubte o reclamació)”.\n“Art. 9é.- La llicència serà tramitada, una vegada firmada per l'interessat, en el cas de persones físiques, o pel president o representant legal, en el cas d'entitats, a través de la Federació Autonòmica, acompanyada del pagament de les quotes corresponents a la llicència i assegurança, quan corresponga. La llicència dels atletes pertanyents a un club, serà tramitada directament pel dit club a la Federació Autonòmica corresponent”.\nSeguim amb l'apartat de "DURACIÓ", on ens trobem amb: “Art. 19é.- La llicència subscrita per clubs, atletes (bé com a independents o per un club) entrenadors i jutges té vigència des de la formalització de la mateixa (segons terminis de renovació o nova llicència) fins al 31 d'octubre següent”.\nContinuem amb les "NORMES DE TRAMITACIÓ" i veiem que entre altres articles el que més ens interessa és el que ens donarà més treball, el 22 que diu així: “Art. 22é.- La tramitació de les llicències s'efectuara en sistema informàtic per part de les federacions territorials, amb este fi, esta Federació Espanyola facilita tal suport per mitjà d'una INTRANET, en la qual s'hauran d'introduir les dades corresponents a atletes, clubs, jutges i entrenadors.\nLes sol·licituds de llicències d'Atletes les tramitaran els clubs a través de la Intranet (https://Isis.rfea.Es/sirfea2/) proporcionada per la RFEA.”\nEl següent apartat sobre els "TERMINIS DE TRAMITACIÓ DE LES LLICÈNCIES DE LES FEDERACIONS AUTONÒMIQUES A LA RFEA", no ens incumbix massa a nosaltres.\nArribem ara a este apartat on se'ns explica un poc millor l'Art. 22, el de "l'OMPLIMENT DE LA LLICÈNCIA FEDERATIVA" i on el més interessant és: “Els clubs tramitaran les llicències dels seus atletes per mitjà de la intranet de la RFEA. En el cas de llicències Noves (o canvi de club, canvi de Federació o canvis substancials en les dades de la mateixa), els Clubs hauran de presentar en la Federació Autonòmica la llicència en paper totalment omplida i firmada per l'atleta. En el cas de renovacions no serà necessari presentar la llicència en paper perquè es considera que el club té autorització per escrit de l'atleta per a la seua renovació. La RFEA es reserva el dret, en cas de conflicte, de requerir al club el document escrit.\nEls atletes independents, entrenadors, jutges i clubs hauran de tramitar la llicència en les federacions corresponents.\nEls clubs i federacions autonòmiques seran responsables d'actualitzar les fotos dels atletes, jutges, entrenadors a fi d'observar els 5 anys de vigència de les mateixes.\nArt. 28é.- Les llicències indicaran si són noves o renovades, la Federació Autonòmica, la província i el número d'orde assignat i data, així com la assegurança i els imports de les quotes que s'abonen.\nAixí mateix, expressaran les dades de la persona o entitat que la subscriu, sobre:\na).- Identificació (nom, naixement o registre).\nb).- Domiciliació i localització (inclòs telèfon i correu electrònic per a atletes juvenils)\nc).- Vinculacions i categories.\nd).- Característiques tècniques.\nLes dades personals que figuren en les llicències (inclosa la foto), estaran protegits i seran tractats per la R.F.E.A. d'acord amb la normativa vigent en matèria de protecció de dades de caràcter personal”.\nSi heu arribat fins ací, i si teniu presa ja una decisió, i si fóra la de federar-se és hora d'anar fent-se una foto de carnet per a la fitxa.\nEncara que no seria una mala opció abans d'anar al fotògraf l'obrir-se a les opinions dels altres i veure per on van els “tirs” dels altres dorsaleros, és bo contrastar opinions d'esta manera evitarem el perill de relativitzar la decisió, i no caure, si ens equivoquem, a justificar-nos amb arguments del tipus: “tot el món ho fa”, “el que importa és que la intenció era bona” i tants altres arguments que amaguen fal·làcies de pensament.\nI ens acostem als punts forts de tota presa de decisions saber quals són els nostres avantatges i les nostres obligacions i açò ho llegim en l'apartat "DRETS I DEURES" que ens diu entre altres coses: “Art. 33é.- La possessió de llicència per la RFEA serà necessària:\na) Per a participar en activitats o competicions d'àmbit estatal o internacional.\nb) Per a percebre remuneració econòmica de qualsevol espècie.\nc) Per a ser convocat i/o viatjar amb l'Equip Nacional o assistir a concentracions.\nd) En el cas d'entrenadors, per a entrenar els atletes becats.\ne) Per a impartir cursos en els estaments corresponents.\nAl subscriure la llicència, es comprometen a complir els Estatuts i Reglaments de la RFEA i a sotmetre's a l'autoritat dels òrgans federatius, en relació amb les matèries de la seua competència, així com acatar els seus acords, sense perjuí de recórrer davant de les instàncies federatives competents.\nArt. 34é.- La possessió de llicència per la RFEA dóna dret a:\na) Figurar en els censos electorals, en l'estament corresponent, com a electors i/o elegibles (d'acord amb la normativa reglamentària)\nb) Formar part, si és el cas, de l'Assemblea General i dels òrgans directius i consultius (d'acord amb la normativa reglamentària)\nc) Rebre tutela de la RFEA amb respecte als seus interessos esportius legítims.\nd) En el cas d'organitzadors, figurar en el Calendari Internacional o Nacional.\ne) Figurar en el Rànquing nacional en les categories corresponents.\nf) Rebre informació.\nLa llicència d'atleta de dia no dóna dret a participar per si mateixa en Campionats d'Espanya. No obstant la marca realitzada posseint esta llicència podrà ser vàlida per a mínima dels esmentats esdeveniments sempre que l'atleta tramite llicència anual d'atleta per la RFEA amb 7 dies d'antelació a la celebració del Cto d'Espanya corresponent.”\nCom veieu ens estem acostant al final i ens queda l'apartat "TEMPORADA", on ens diu que és fins al 31 d'octubre, i és açò interessant per que ho tenim d'unir al següent, "CATEGORIES D'ATLETES PER A CADA TEMPORADA", ja que a algun li pot interessar qual és la seua situació: “Art. 38é.- Les categories per als atletes, cada temporada, seran les següents:\nSÈNIOR: Els atletes que l'any complisquen 23 anys o més.\nPROMESA: Els atletes que l'any complisquen 20, 21 o 22 anys.\nJÚNIOR: Els atletes que l'any complisquen 18 o 19 anys.\nJUVENIL: Els atletes que l'any complisquen 16 o 17 anys.\nCADET: Els atletes que l'any complisquen 14 o 15 anys.\nINFANTIL: Els atletes que l'any complisquen 12 o 13 anys.\nALEVÍ: Els atletes que l'any complisquen 10 o 11 anys.\nBENJAMÍ: Els atletes que l'any complisquen 8 o 9 anys.\nVETERANS: Des del dia que complisquen 35 anys.”\nEntrem ara en un apartat pel que passàrem ràpidament el de "CATEGORIES DE CLUBS" on enguany estarem en l'escaló més baix, categoria Nacional, on romandrem de moment l'any que ve.\nArribem per fi a la part crematística el de "CATEGORIES I IMPORT DE LLICÈNCIA" i on a hores d'ara només sabem l'import total de la llicència de corredor independent i que és de 124€ per a la nacional i 83€ per a l'autonòmica.\nArribats a este punt cal afegir a tot açò el que ens diu la FACV sobre les llicències autonòmiques: “D) Drets i deures de les llicències d'àmbit autonòmic o nacional: La llicència autonòmica dóna dret a participar en les activitats o competicions d'àmbit provincial o autonòmic, sempre que es competisca dins de la Comunitat Valenciana i complint les normatives corresponents.\nSempre que es complisquen els requisits establits, dóna dret a figurar en els censos electorals, a formar part si és el cas de l'Assemblea General FACV, a figurar en el Rànquing Autonòmic en les categories i límits corresponents, a rebre informació i tutela respecte als seus interessos esportius legítims, a participar en cursos o seminaris, a ser inscrit en les competicions oficials que corresponguen, a sol·licitar certificacions en els termes establits, a percebre qualsevol remuneració o subvenció de qualsevol espècie d'acord amb les bases, a participar en cursos dels diferents estaments, a ser inclòs en els programes de tecnificació segons els criteris, a poder ser convocat o invitat a concentracions i seleccions, a tramitar sol·licituds de reconeixement de mèrits o beques, a poder organitzar competicions, a accedir a les publicacions FACV, a rebre si és procedent material d'uniformitat al participar en competicions, a rebre material esportiu de tecnificació segons siga procedent, etc.\nAl subscriure llicència, el federat es compromet a complir els Estatuts, Reglaments i Normatives Federatives o de rang superior, i sotmetre's a l'autoritat dels òrgans federatius en relació amb les matèries de la seua competència, així com acatar els seus acords, sense perjuí de recórrer davant de les instàncies federatives corresponents.\nEls drets i deures de la llicència nacional queden establits en el Reglament de llicències de la Reial Federació Espanyola d'Atletisme.”\nI amb l'apartat de "COMPENSACIONS PER ATLETES QUE CANVIEN DE CLUB", esperant que no hàgem de compensar res per Carmen, acabem este lleuger repàs per tot el que a simple vista ens pot ser interessant a l'hora de decidir si ens federem o no.\nTota esta entrada esta centrada en la nostra relació amb la FACV i només ens servirà per a tindre una visió parcial de tot el que significa federar-se, perquè no hem entrat en la part més important de totes: “Què perd si faig això?”\nPerò això amics meus és una altra història que mereix ser contada en una altra entrada.\nPublicado por Dorsal XIX en 18:50:00 Cap comentari:\nPublicado por Dorsal XIX en 16:49:00 Cap comentari:


Carles Álvarez: «Tenim elements per convertir Sant Julià en la ciutat universitària dels Pirineus» - El Periòdic d'Andorra\nCarles Álvarez: «Tenim elements per convertir Sant Julià en la ciutat universitària dels Pirineus»\nL’actual ministre de Salut en funcions posa en valor la tasca de l’Executiu a Sant Julià per poder endur-se els dos escons.\nPublicat el Divendres, 29 de març de 2019 | 04:45 h\nCarles Álvarez Marfany, candidat de Demòcrates a Sant Julià de Lòria. | MARICEL BLANCH\nL’actual ministre de Salut en funcions es presenta ara com a cap de llista a la seva parroquia natal per posar en valor la tasca de l’Executiu a Sant Julià i poder endur-se els dos escons.\n–El vial de Sant Julià de Lòria de la manera que està projectat: amb un aparcament al tram de l’antic camping Huguet.\n–En vuit anys de Govern Demòcrata no s’ha aconseguit acabar-lo. Serà una prioritat de cara a la propera legislatura?\n–El vial de Sant Julià és una infraestructura necessària per a la parròquia i pel conjunt del país. Crec que cal fer un vial que sigui econòmicament viable pel país, que permeti descongestionar la zona i que no aïlli el poble de Sant Julià. Per això penso que la solució que ha presentat el Govern i la que plantegem al programa és la més equilibrada i viable.\n–A poc a poc s’ha anat apostant per un creixement de les ofertes de l’UdA. Com pot ajudar la universitat al creixement de la parròquia?\n–Avui Sant Julià de Lòria s’ha convertit en una parròquia universitària i d’estudiants, on hi ha el Ministeri d’Educació, el Centre de Formació Professional i la Universitat d’Andorra. La candidatura que encapçalo vol seguir fent de la nostra parròquia un centre universitari. Per això proposem ampliar el campus universitari per acollir l’increment d’alumnes dels darrers anys i per ampliar l’oferta educativa. D’aquesta manera, tenim els elements per poder convertir, en un futur, Sant Julià en la ciutat universitària dels Pirineus.\n–Segurament, Sant Julià és una de les parròquies amb menys oferta hotelera del país. Tot i així, entenem que cal seguir fomentant el turisme a nivell nacional, però també en clau laurediana. Els esdeveniments esportius com Le Tour, La Vuelta, la Purito, la Volta als Ports, l’Andorra Skimo i la Polar Gran Fondo han fet de la parròquia un indret ideal per fer curses, especialment de ciclisme de carretera. Cal seguir potenciant aquests esdeveniments esportius, que tenen com a sortida o arribada Sant Julià,per continuar fent de la parròquia un lloc idoni per entrenar o competir.\n–La parròquia de Sant Julià de Lòria posseeix dues tipologies de comerç: d’una banda, les grans superfícies comercials que hi ha a l’entrada del país i el comerç de proximitat que hi ha dins del poble. Pel que fa a la primera, seguirem acompanyant i escoltant les seves demandes; continuarem amb l’embelliment de la zona de la frontera, fet que posarà en valor aquests centres. Quant al petit comerciant, també l’escoltarem i l’acompanyarem perquè pugui modernitzar i posar en valor el seu comerç, així com aquells que estiguin interessats en internacionalitzar el seu negoci a través del comerç en línia.\n«La solució que ha presentat el Govern i portem al programa pel vial de Sant Julià és la més equilibrada i viable»\n–Al 2015 Toni Martí va apostar pel ministre Gilbert Saboya per encapçalar la llista de DA a Sant Julià i la fórmula no va obtenir el resultat esperat. Ara Xavier Espot aposta per un altre membre del gabinet. Tem el desgast de Govern en una parròquia que sovint es considera menystinguda per l’Executiu?\n–Més enllà de les meves responsabilitats com a ministre de Salut, sempre he defensat la parròquia al sí del Consell de Ministres. Una parròquia en la que aquest Govern hi ha destinat recursos per fer diverses accions, com l’embelliment de l’entrada del país, el desdoblament de carrils de baixada i, ara, el vial d’adequació de la carretera d’Aixovall a la zona del Centre de Formació Professional.\n–Les divergències vers la llei de competències i transferències comunals ha estat un obstacle determinant per no reeditar Laurèdia En Comú?\n–Laurèdia En Comú va ser un projecte transersal que es va constituir al voltant d’unes eleccions comunals amb un programa concret per a la gestió del comú. Crec que, de cara al mes de desembre, caldrà seguir aglutinant persones i reeditar un nou projecte compartit.


El parell de 'Joc de trons', Kit Harington i Rose Leslie, surten amb un nen; les fotos es fan virals - Notícies D'entreteniment\nEl parell de 'Joc de trons', Kit Harington i Rose Leslie, surten amb un nen; les fotos es fan virals\nEntertainment News/game Thronespair Kit Harington Rose Leslie Step Out With Baby Boy\nJoc de trons un duet que es va convertir en parella de la vida real, Rose Leslie i Kit Harington van ser vistos a Londres amb el seu bebè el dimarts 16 de febrer de 2021. La parella que va anunciar el seu embaràs al setembre anteriorment no havia donat cap detall sobre el naixement del bebè. Després del llançament de la imatge dimarts, la publicista de Kit Harington, Marianna Shafran, va confirmar oficialment la notícia dient que la parella estava molt contenta pel naixement del seu nadó. En aquest moment, no s’ha revelat ni el nom del nadó ni la seva data de naixement.\nLlegiu també: El kit de Game Of Thrones, Harington i Rose Leslie, donen la benvinguda al primer bebè, 'Prince Who Was Promised'\nKit Harington i Rose Leslie surten amb el bebè\nA les imatges, es veia a Kit Harington i Rose Leslie caminant pel carrer, de la mà, mentre Leslie portava el nadó en una bossa per a nadons lligada al pit. Sembla que la parella hagués sortit de casa amb el seu bebè per fer algunes feines si s’ha de prendre la bossa de plàstic taronja a la mà de Harington com a indicació. La parella es vesteix adequadament per al fred de Londres amb diverses capes càlides. Leslie portava una màscara mentre agafava el seu bebè mentre Harington optava per renunciar a la màscara. La parella semblava feliç i satisfeta amb el seu bebè, segons van especular els fans. Leslie va protegir el bebè perquè la seva cara no es revelés a la imatge.\nLlegiu també: L'actor Esme Bianco, de 'Joc de trons', acusa Marilyn Manson d'abús sexual: informe\nEls fans es van alegrar molt de veure la parella amb el seu bebè. Estaven absolutament encantats de veure que els seus Joc de trons la família s’estava expandint. Van felicitar la parella i van anomenar el Nen el Rei del Nord. Molts Joc de trons es van fer jocs de paraules amb els fans dient que aquest era el final que tots es mereixien en lloc del que van aconseguir a la vuitena temporada.\nLlegiu també: La precuela de Game Of Thrones, 'House of the Dragon', afegeix quatre nous actors al repartiment\nKit Harington i Rose Leslie es van conèixer als platós de Joc de trons on els seus personatges Jon i Ygritte interpretaven amants de les estrelles. La parella va desenvolupar primer una amistat que després es va convertir en alguna cosa molt més. Harington havia dit que Leslie l'havia mantingut penjat durant força temps, però finalment la parella va començar a sortir. Van fer el nus el juny del 2018 a l’ancestral castell de Rose Leslie. Uns quants d'ells Joc de trons coprotagonistes van assistir al casament.\nLlegiu també: Sèrie de drama animat 'Joc de trons' en les primeres converses de HBO Max: Informes\nactualització escrita de kulfi kumar bajewala\nque juga dolly amb un abric de molts colors\nVaig conèixer l'home al pont de Londres


El pacte social en la Quarta Revolució Industrial - PERSPECTIVA\nLa globalització econòmica neoliberal dels darrers decennis, que tant ha transformat les economies i les societats que coneixem, va tenir en els canvis tecnològics associats a les noves tecnologies de la comunicació i de la programació un dels seus millors aliats, ja que ha permès que els intercanvis comercials, financers i econòmics entre empreses, Estats o particulars puguin tenir lloc en qualsevol moment i a qualsevol indret, sortejant les barreres físiques i temporals. Aquests canvis tecnològics, juntament amb la desregulació i liberalització dels mercats financers, comercials i laborals impulsada per la dreta liberal, ha permès una hípermobilitat del capital transformant-lo en un element transnacional, contra uns Estats que segueixen cenyits a la seva lògica territorial. La suma d’aquesta línia política i ideològica amb les transformacions tecnològiques de la dècada dels 70, 80 i 90, han canviat els àmbits econòmics, socials, laborals i culturals existents creant una societat més fragmentada, precària i desigual i alterant les arenes polítiques i institucionals.\nEls canvis tecnològics i els canvis polítics que s’associen a ells sempre han mutat i alterat les societats en les que s’han produït. La revolució agrícola i la revolució industrial en són bons exemples. Van refer de nou les societats en les que es van produir creant nous àmbits de producció, nous sectors econòmics i revolucionant el món del treball i el de la distribució de riquesa entre els que disposaven de capital i els que no. Tot plegat va fer esclatar nous conflictes derivats d’aquests canvis el que va traslladar-se a la política. En aquest moment van néixer sindicats (camperols i obrers) i partits polítics (camperols, socialistes, comunistes) que van promoure i defensar els interessos i els drets de les persones que es situaven a banda i banda del conflicte social, laboral i econòmic.\nL’entrada en el segon decenni del S.XXI ens porta un altre cop a grans canvis tecnològics que estan canviant el món que ens envolta. Comencen a aparèixer innovacions tecnològiques més pròpies de novel·les de ciència ficció o de pel·lícules futuristes. La imparable marxa dels robots, que comencen a introduir-se en molts sectors productius, l’automatització casi total de molts processos de fabricació o l’arribada de metaordinadors que són capaços de crear coneixement mitjançant l’agregació de múltiples variables, el que anomenem intel·ligència artificial, ja ha arribat. Són les innovacions pròpies del que ja es coneix com Quarta Revolució Industrial. Una revolució que no ens caldrà esperar gaires anys per veure com entra en ple funcionament i s’introdueix en gran part dels sectors econòmics i comercials que coneixem, mentre creen de nous.\nÉs evident que tot això canviarà l’economia i la societat de principis del S.XXI. Són molts els estudis i informes, sense tenir en compte els més pessimistes i els més optimistes, que estableixen que la incorporació d’aquestes tecnologies afectarà al món del treball: molts dels llocs de treball que existeixen a dia d’avui perdran el seu sentit perquè s’automatitzaran o els podran realitzar robots, sobretot en el sector industrial. Ara bé, això no només afectarà al món de la industria, el sector terciari també es veurà molt afectat, ja que moltes de les tasques rutinàries que es fan habitualment les acabaran realitzant aquestes innovacions tecnològiques. Això, no cal dir-ho, farà incrementar l’atur en sectors de poc valor afegit i en els àmbits més administratius, fet que afectarà a amplies capes de la població. Un increment de l’atur que anirà acompanyat d’una reducció de jornada en molts casos, ja que hi haurà tasques o funcions de les que ja no s’ocuparan els treballadors que abans ho feien. Fins i tot, alguns dels llocs de treball que semblen estar més protegits contra aquests canvis, com aquells relacionats amb la creativitat o culturals, poden veure’s amenaçats en algun grau per l’existència del big data o de la intel·ligència artificial. Les conseqüències de tot plegat semblen apuntar a un increment de l’atur, que es coneixerà com atur tecnològic, una reducció de les jornades laborals, un increment de la precarietat i un fort augment de la desigualtat socioeconòmica, ja que el repartiment entre capital i treball de la riquesa creada en la producció afavorirà més al primer que substituirà gran part de la ma d’obra existent per aquestes innovacions tecnològiques.\nDavant d’això, quina solució es pot oferir per combatre les conseqüències socials, laborals i econòmiques de l’aplicació de la Quarta Revolució Industrial? La resposta no és cap altra que refer el pacte social existent. Actualment, el pacte social entre capital i treball segueix una lògica o paradigma industrial que no té en compte les alteracions laborals, socials i productives que la tecnologia està creant. Cal apostar per un nou pacte social postindustrial i és aquí on les organitzacions del món del treball tenen molt a dir. És més necessari que mai formular respostes i polítiques innovadores que contrarestin els efectes negatius d’aquests canvis. Mesures com taxar els robots amb impostos destinats a polítiques socials, el repartiment del treball existent, l’existència d’una renda garantida ciutadana o negociar la implementació d’aquests canvis per sectors són opcions que les organitzacions sindicals han de defensar de cara a evitar el deteriorament del món del treball.\nEn conclusió, podem afirmar que els canvis tecnològics acostumen a modificar els sistemes de producció i de creació de riquesa. Aquesta modificació altera els sistemes econòmics i amb ell les relacions de producció que es donen en el sí de la societat, fet que influeix en el mercat laboral i en la distribució de rentes entre el capital i el treball. La distribució d’aquesta riquesa és allò que impulsa els conflictes en el si d’una societat i s’articula en unes determinades respostes polítiques i socials. La incorporació de les noves tecnologies de la quarta revolució industrial (robòtica, intel·ligència artificial, automatització, etc.) a les nostres economies alterarà profundament el funcionament laboral i, per tant, social allà on es doni. Per combatre les seves conseqüències negatives cal refer el pacte social incloent mesures i accions que ataquin la precarietat, l’atur o la desigualtat que aquestes innovacions tecnològiques puguin crear. És aquí on el treball organitzat ha de dir la seva i fer que les innovacions tecnològiques serveixin per millorar les condicions laborals i el benestar de la majoria social, no un deteriorament constant dels drets existents.\nROBOTS I TREBALL\tEl futur comença ahir


Agost | 1944 | EL TERCER REICH | Page 3\nHome // 1944 // Agost (Page 3)\n11 d’agost de 1944\nEl ministre d’Armament Albert Speer i el general de la Luftwaffe Adolf Galland es disposaven a tornar a Berlín després d’haver-se reunit amb l’Adolf Hitler el dia anterior en el quarter general de Rastenburg, però, de sobte, varen ser cridats per reunir-se un altre cop amb el dictador en el seu despatx. El dictador alemany continuava emprenyat amb ells perquè havien contradit les seves ordres. Un cop es varen tornar a reunir, en Hitler els va cridar amb males maneres i els va reiterar que no volia que es fabriquessin més avions. Volia renunciar a la construcció dels caces per fabricar artilleria antiaèria en un programa de fabricació. Tant Speer com en Galland estaven consternats, no es podien creure que en Hitler pensés que l’artilleria antiaèria seria més eficaç que els caces per ajudar a protegir les indústries d’armament dels bombardejos Aliats. En Galland va intentar fer-lo entrar en raó, però en Hitler llavors els va fer fora del seu despatx. En sortir de la reunió, en Galland va quedar per primer cop molt decebut amb la figura d’en Hitler. Abans el veia com el salvador del poble alemany i ara el començava a veure com un problema que els portava a la catàstrofe. Speer va tranquil·litzar-lo explicant-li que l’ordre d’en Hitler no es podia posar en pràctica perquè a les indústries on es construïen els caces no es podien fabricar canons antiaeris, a més de que no hi havia suficients explosius.\nEl OKW, després de rebre una petició urgent del Auswärtiges Amt, va ordenar al Sonderstab Fritz que ordenés a la propaganda alemanya que no continués difonent la idea de que es necessitava més gent que s’allistés a l’exèrcit alemany més enllà de la frontera francesa. També no es volia facilitar el pas de voluntaris espanyols clandestins amb destí a l’exèrcit alemany i les SS.\nA París, va començar un període de vagues; la primera va ser la dels treballadors del metro i del personal ferroviari.\nA Varsòvia, els alemanys varen continuar atacant als rebels polonesos amb foc de trens blindats, morters, granades i canons antitancs que havien rebut com a reforç. La superioritat del foc alemany era enorme i l’Exèrcit Clandestí polonès, que defensava el casc antic de la capital polonesa, no podia fer res més que esperar l’ajuda que estaven demanant en el govern polonès a l’exili. Els alemanys havien llançat un ultimàtum a la població dient-los que sinó es rendien moririen, però els polonesos varen rebutjar l’ultimàtum i varen tornar a lluitar. Llavors, els alemanys varen posar en joc els tancs Goliath plens de dinamita, varen utilitzar projectils carregats de gas asfixiants i varen començar a afusellar els ostatges. Els alemanys cada cop eren més durs i bombardejaven sense discriminació contra hospitals i civils. Sent novament atacats, els varsovians es varen refugiar a les coves i les clavegueres, i els rebels polonesos varen reclamar més armes.\nA França, els blindats de Walker varen ocupar la ciutat d’Angers, el 8º Cos del 3º Exèrcit del general George Patton va ocupar la ciutat de Nantes, a més de que varen establir un cap de pont a la riba sud del riu Loira. Aquests fets varen obligar a les autoritats navals alemanyes a destruir 26 embarcacions de guerra i 28 mercantils que no podien tornar a Alemanya i ara tenien por que caiguessin en mans aliades. Per la seva part, la 2º Divisió Blindada del general Philippe Leclerc va entrar en acció i va arribar a la ciutat d’Alenço. A la nit, el cap de l’Estat Major de la 30º Divisió nord-americana va declarar que volia que Mortain sigués destruïda i incendiada. Els alemanys sabien que l’ofensiva d’en Hitler a Avrances havia fracassat.\nL’Operació Totalize, l’ofensiva del 1º Exèrcit canadenc cap a Falaise, es va suspendre després d’haver avançat 14 quilòmetres però després d’haver fracassar en arribar als seus principals objectius i haver patit moltes baixes entre els seus tancs, molt inferiors als dels alemanys. Els comandants canadencs es varen tenir que defensar de les acusacions d’inexperiència.\nBernard Law Montgomery va decidir que Argentan continuaria sent la línia divisòria entre les seves forces, que procedien del nord, i les nord-americanes, que procedien del sud.\nEls alemanys varen fugir cap al nord de Florència i en la seva marxa varen destruir el Ponte d’Alle Grazia del riu Arno.\n9 d’agost de 1944\nDietrich von Cholitz va ser nombrat governador militar del Gran París.\nAdolf Hitler va tornar a exigir que el front de la invasió aliada fos revertit amb una nova ofensiva contra la zona d’Avranches duta a terme per una força de xoc al comandament del general Heinrich Eberbach, comandant en cap del 5º Exèrcit Panzer.\nEl recent format 3º Exèrcit nord-americà del general George Patton va arribar a Le Mans, des d’on va poder dirigir-se sense tants problemes cap a l’est gràcies a la seva geografia més planera que evitava emboscades. Gràcies a aquesta conquesta i l’expansió cap a Bretanya, que van assentar les bases per una gran operació a Falaise, Dwight D. Eisenhower, que volia supervisar de prop les operacions, va traslladar el seu quarter general a França.\nEn el Turó 314, on els nord-americans lluitaven contra els alemanys, a les 18:20 de la tarda un oficial de les SS va escalar el turó de Montjoie amb una bandera blanca per exigir als nord-americans que es rendissin en el plaç de 90 minuts o els farien volar pels aires. Llavors, després de que els nord-americans cridessin que no acceptaven cap rendició, cinc batallons d’artilleria nord-americana varen frustrar un atac dels alemanys.\nA Finlàndia, els soviètics varen aturar de manera definitiva l’ofensiva Vyborg-Petrozavodsk.\nA Washington, el Pentàgon va arribar a la conclusió de donar suport a l’estratègia del general Douglas MacArthur que consistia en llançar el pes principal de l’ofensiva del Pacífic cap a les Filipines.\nEl New York Herald Tribune va jutjar d’aquesta manera als autors del cop d’Estat del 20 de juliol de 1944:\nEls americans no lamenten que la bomba no hagués matat a en Hitler. Això els permet tornar-se ara contra els seus generals. Els americans no senten simpaties pels aristòcrates en general, i molt menys pels que desfilen al pas d’oca i s’alien amb caporals de baixa extracció, propers a la plebs, quan aquesta els beneficia. Que els generals matin al caporal, o que el caporal mati als general o, millor encara, que es matin tots entre si.\nEls nord-americans varen desembarcar a Timor.\n8 d’agost de 1944\nEls nazis varen executar els primers opositors del règim nazi a la presó de Berlín-Plötzensee acusats el dia anterior d’haver participat en el complot del 20 de juliol de 1944. Entre els executats hi havia l’ex general alemany Erich Hoepner, que va ser penjat a Berlín per ordres de l’Adolf Hitler, l’ex mariscal de camp alemany Erwin von Witzleben i Peter Yorck von Wartenburg després de ser jutjats aquell dia. El comte Von Wartenburg va confessar davant del Volksgerichsthof que havien intentat realitzar negociacions tant amb els anglosaxons com amb els soviètics.\nLes primeres execucions varen ser filmades per un equip del Ministeri de Propaganda. El ministre Joseph Goebbels tenia la intenció de distribuir la pel·lícula, titulada Traïdors davant el Tribunal del Poble, però ell mateix no va poder veure tota la pel·lícula perquè li va impactar la crueltat en la que eren assassinat els colpistes. En la majoria de les escenes es pot veure com els condemnats són penjats amb ganxos per penjar carn i moren lentament estrangulats. Al final, només un selecte grup de caps del NSDAP va poder veure la pel·lícula.\nSegons un informe del règim nazi, a part d’un petit marge de la població i dels activistes del Partit, ja ningú creia en la victòria. En l’informe s’explicava que la ciutadania deia solament que un miracle podia salvar Alemanya, però s’afirmava que creure en miracles ja era cosa del passat.\nEl general Hans Kammler va ser elegit encarregat pel desenvolupament i la construcció de noves armes secretes.\nA França, al migdia, durant un dinar a prop de la carretera de racions K a tocar de Coutances, el comandant Dwight D. Eisenhower, que estava recorrent el camp de batalla de Pickard Clipper amb el seu xofer Kay Summersby, va analitzar la batalla amb l’Omar Bradley. El comandant de Missouri li va proposar reduir la gegantesca operació començada pel general Patton. Volia que el 1º i el 3º Exèrcit posés rumb al nord, girar cap l’esquerra a Le Mans, recorrent prop de 100 quilòmetres fins a Alençon i Sées. Els canadencs, segons el pla de Bradley, havien de continuar avançant uns altres 35 quilòmetres per Falaise i Argentan per reunir-se amb els nord-americans, tancar la bossa i atrapar en ella a més de 20 divisions alemanyes. Sent-li del seu gust aquell pla, Eisenhower va trucar al comandant Bernard Law Montgomery per aconseguir i el seu suport. Montgomery va fer pública una directiva oficial ordenant als canadencs assegurar Falaise. El comandant Bernard Law Montgomery va continuar amb la seva ofensiva contra el seu flanc nord amb el 1º Exèrcit canadenc, sota les ordres del general Crear, que avançava en direcció a Falaise. Però quan se li va comunicar el pla en el general George Patton, aquest es va mostrar més reticent i va defensar per telèfon continuar cap a l’est per atrapar els alemanys entre el riu Sena i París i el riu Loira i Orleans. Davant la insistència d’en Bradley, el general Patton va cedir i va ordenar al seu 15º Cos del 3º Exèrcit que girés cap al nord des de Le Mans. El 15º Cos d’exèrcit del 3º Exèrcit del general George Patton havia arribat aquell dia a Le Mans i La Fleche, conquestes que els permetien realitzar una maniobra que acabés provocant l’enfonsament de tot el 7º Exèrcit alemany, obrint la ruta cap al cor de França, tal i com defensava Patton. Per enfonsar el 7º Exèrcit alemany, la RAF va contenir el contraatac alemany ordenat pel mariscal Günther von Kluge a Mortain. Els canons alemanys varen estar funcionant les 24 hores del dia.\nUns carros de combat Sherman Firefly varen sorprendre a camp obert a diversos tancs Tiger, entre els quals hi havia el del famós as Michael Wittman, que va morir avui juntament amb els seus companys.\nA Varsòvia, l’artilleria i l’aviació alemanya varen bombardejar els nuclis de la resistència polonesa i, llavors, destacaments alemanys varen atacar als polonesos amb carros de combat i amb llança-flames. Tropes d’enginyers varen començar a destruir sistemàticament totes les cases de la capital polonesa. La Creu Roja polonesa va aconseguir evacuar a milers de civils, però varen deixar a la ciutat 250.000 persones. Els generals Konstantin Rokossovski i Gregori Zhukov varen presentar un pla a en Iosif Stalin per tornar a començar una ofensiva sobre Varsòvia per ajudar als polonesos que s’havien revelat contra els nazis, però el dictador soviètic no tenia cap intenció d’ajudar-los perquè aquests eren afins al govern exiliat.\nAdolf Hitler va ordenar al general Dietrich von Cholitz que es dirigís d’immediat al quarter general de Rastenburg per rebre noves ordres. Quan es varen reunir, el líder alemany estava nerviós; el seu braç no parava de moure’s i tenia la mirada perduda. En seguit, li va ordenar que defensés París casa per casa, reprimint amb la màxima severitat el terrorisme i la traïció. Quan Von Cholitz es va dirigir a la capital francesa es va trobar amb una ciutat tranquil·la i tot funcionava amb certa normalitat.\nA Berlín, els nazis van celebrar el primer judici contra els opositors al règim nazi. El procés d’aquell dia va ser dirigit contra el mariscal Erwin von Witzleben, el tinent coronel Peter Yorck von Wartenburg, el capità general Erich Hoepner, el tinent general Paul von Hase, el general de divisió Helmuth Stieff, el capità Karl Friedrich Klausing, el tinent Robert Bernardis, i el tinent Albrecht von Hage. Aquell judici va ser una estafa ja que les sentències ja estaven posades abans de celebrar el judici. Cada un dels acusats anava escortat per dos policies en una sala de justícia engalonada amb esvàstiques i amb uns 300 espectadors seleccionats, inclosos els periodistes eren elegits pel ministre Joseph Goebbels. Allí els jutjats varen ser humiliats i insultats pel jutge Roland Freisler, que anava vestit amb una toga vermella i estava assentat sota un bust d’en Hitler. Els acusats tenien marques visibles de tortures patides en la presó. Per humiliar-los encara més, anaven vestits de forma molt simple, sense coll ni corbates, i els varen dur encadenats fins que es varen asseure en el banc dels acusats. Von Witzleben ni tant sols portava cinturó, pel que es tenia que aguantar els pantalons amb una mà. En començar el judici no es va permetre en els acusats ni explicar les seves motivacions, ja que Freisler els interrompia insultant-los a crits, anomenant-los canalles, traïdors i covards assassins. S’havia donat l’ordre de que es filmés el judici amb la intenció de mostrar extractes en els noticiaris i en un documental titulat Traïdors davant del Tribunal del Poble. Freisler cridava tan fort que els reportes de les càmeres el varen tenir que avisar de que estava arruïnant el so de les gravacions. Tots varen ser condemnats a mort. En sentir la sentència, Von Witzleben va exclamar:\nPot entregar-nos al botxí. En tres mesos el poble furiós li demanarà comptes i l’arrossegarà pels carrers.\nEn el gueto de Lódz des de mitjans de juliol s’havia interromput la deportació al camp de Chelmo, però aquell dia es va iniciar de nou la deportació ara cap al camp d’Auschwitz amb vagons de bestiar.\nA l’oest de França, els Aliats varen aconseguir utilitzar per primer cop el port de Cherbourg després de que els alemanys el destruïssin el 27 de juny de 1944.\nPoc després de la una de la matinada, a la ciutat de Mortain, a 50 quilòmetres de la costa atlàntica, a la Bretanya, sota una intensa boira, uns piquets nord-americans varen informar de que havien sentit fusells i panzers. Eren les tropes del mariscal de camp Günther von Kluge que, seguint les ordres d’en Hitler, varen llançar un contraatac a l’estret corredor d’Avranches amb sis malmeses divisions blindades que varen tenir que lluitar contra les forces nord-americanes de la 30º Divisió del 3º Exèrcit del general George Patton. Tothom creia que els alemanys es retirarien al Sena, fins i tot el propi Von Kluge creia que s’havia de fer així, però Hitler anava necessitat d’una victòria. En successives ràfegues, els alemanys varen atacar als nord-americans amb 26.000 homes i 120 tancs tripulats per homes vestits amb uniformes negres. Però els nord-americans, gràcies als missatges interceptats de l’Enigma, estaven al corrent de l’ofensiva i van preparar una trampa per als tancs, i l’atac alemany va fracassar aquell mateix dia retirant-se caòticament per evitar un desastre més gran. L’ala dreta ocupada per la 116º Divisió Panzer en prou feines es va moure del seu punt d’inici de la contraofensiva. El 1º Batalló del 117º Regiment d’Infanteria va patir 350 baixes i es va retirar a un vessant d’un turó, a un quilòmetre a l’oest de Saint-Barthelemy. Només a Abbaye Blanche els nord-americans varen destruir 60 vehicles alemanys. Una de les claus del fracàs alemanys va ser que dels 300 caces de la Luftwaffe que s’havien promès pel combat no varen aparèixer.\nA més, quan es va aixecar el dia i la boira, quatre divisions blindades alemanyes (de nord a sud, la 116º Panzer, la 2º Panzer i la 1º i 2º SS Panzer) ja eren visibles pels nord-americans. En seguit, els caça-bombarders Typhoon varen atacar als alemanys amb 2.000 coets i bombes de canó de 20 mil·límetres i, darrere d’ells, varen atacar en successives onades els Thunderbolt i els Hurricane. Ràpidament els alemanys varen baixar dels vehicles i varen abandonar la carretera per amagar-se en els camps. Tot i el pànic dels alemanys, només unes desenes de tancs i camions varen ser destruïts des de l’aire. Els alemanys estaven bloquejats, menys la 2º Divisió Panzer, que va aconseguir avançar uns sis quilòmetres pel nord. També la 2º Divisió SS Panzer, Das Reich, havia capturat Mortain. Però els nord-americans atacaven sense descans des del Turó 314 i varen paralitzar la Divisió Das Reich, varen impedir que la 17º Divisió SS-Panzergrenadier escalés el turó i varen frenar l’enfonsament del flanc sud de la 30º Divisió. Les bombes de fòsfor varen obligar als alemanys a sortir a camp obert i després les bombes detonant els va destrossar.\nAl vespre, l’ofensiva alemanya s’havia estancat per complet; cinc divisions havien sigut incapaces d’obrir-se pas a través d’una sola divisió nord-americana que tenia menys de 6.000 soldats d’infanteria. D’aquesta manera els nord-americans varen controlar Bretanya. La 83º Divisió d’infanteria nord-americana va entrar aquell dia la ciutat de Breton, on varen combatre contra els alemanys.\nDes del seu flanc esquerre, el comandant Bernard Law Montgomery va llançar el 1º Exèrcit canadenc del comandant canadenc Crear en una ofensiva al sud-est cap a Falaise amb una força de xoc afegida que incloïa 1.500 bombarders i 750 tancs. Els alemanys es varen defensar amb els seus canons antitanc de 88 mil·límetres d’aquella ofensiva, i els britànics i els canadencs a més varen tenir que patir la seva pròpia aviació aliada, que va causar 300 baixes a les seves files per error. Molts d’aquestes baixes provenien de la 1º Divisió blindada polonesa.\nLes tropes alemanyes varen abandonar Florència després de que les tropes aliades ataquessin la Línia Gòtica.\n6 d’agost de 1944\nA tres quarts de dotze del migdia va sonar un altre cop l’alarma antiaèria a la ciutat de Dresden. Al cap de mitja hora va cessar l’alarma i un cop més la ciutat no va ser atacada.\nA Varsòvia, com el dia anterior, varen continuar els durs combats entre l’exèrcit alemany i l‘Exèrcit Clandestí polonès, i durant aquelles batalles varen continuar canviant de mans els ponts del Vístula i l’estació central.\nA la nit, Bletchley Park va desxifrar una comunicació procedent de la Luftwaffe que revelava les intencions alemanyes d’avançar en bloc, amb casi tot els carros de combat, cap a ponent fins arribar a la platja d’Avranches.\n5 d’agost de 1944\nAdolf Hitler es va reunir amb Ion Antonescu per intentar que les tropes romaneses continuessin lluitant en el front oriental.\nEn el camp de concentració de Ravensbrück varen arribar-hi transports amb presoners, dones i nens, que havien estat detinguts massivament a Varsòvia.\nEn el sector de Donetsk, l’ofensiva del comandant Gregori Zhukov del 3 d’agost va aconseguir a la tarda penetrar les defenses alemanyes i, al vespre, ja es trobaven a 60 quilòmetres al darrere de les tropes alemanyes. Al mateix moment, els soviètics varen ocupar la ciutat de Belgorod.\nA Varsòvia, les lluites entre els alemanys i l‘Exèrcit Clandestí polonès varen continuar amb molta violència i els ponts del Vístula i l’estació central varen canviar de mans diversos cops tant avui com el dia següent.\nA les set del matí, el contraalmirall Don Moon, que el dia anterior havia demanat no tirar endavant l’Operació Dragó, el desembarcament al sud de França, va cridar des de la seva cabina per demanar un suc de taronja. Quinze minuts més tard, un cambrer va entrar a l’habitació, va descórrer les cortines i va trobar al contraalmirall amb calçotets i camisa, assegut en el sofà amb un revòlver del 45 a la mà dreta, els ulls oberts i un raig de sang que li sortia de l’orella. La bala utilitzada va ser trobada a la dutxa. El contraalmirall va deixar una nota que deia:\nEstic fora de polleguera… El cap em dóna voltes i sovint passa per períodes lúcids, als que succeeixen altres completament al revés…. Què us estic fent, a tu, meva esposa, i a vosaltres també, fills meus? Estic malalt, molt malalt.\nLa investigació que es va dur a terme i que va acabar al migdia va concloure que la mort s’havia produït durant un període que havia perdut la raó. No era la primera vegada que el contraalmirall Moon havia patit un atac de depressió aguda; el 6 de juny, el Dia D, va intentar convèncer al comandant Joe Collins de que suspengués els desembarcament a la platja de Utah i el metge de l’embarcació Catoctin el va tractar per un atac de depressió aguda. El contraalmirall va ser enterrat a les cinc de la tarda en el cementiri militar de Nàpols.\nEl primer ministre britànic Winston Churchill va demanar uns informes per ser informat sobre la possibilitat de procedir a una guerra química amb gasos verinosos contra Alemanya.\nAdolf Hitler va fer una crida al poble a través del cap de les Forces Armades Wilhelm Keitel per reivindicar la Guerra Total. El dictador va explicar que només seria possible comptar amb líders polítics conscients de les seves responsabilitats i que el gran èxit d’aquesta estratègia havia quedat demostrada a l’est.\nAl matí, el doctor Felix Kersten estava a punt per marxar de Hartzwalde, on hi tenia una casa, per viatjar en cotxe a Berlín per quedar amb en Heinrich Himmler. Una estona abans de marxar va arribar un missatger amb motocicleta amb un missatge important per al doctor. La carta estava escrita per en Walter Schellenberg i li deia que l’Ernst Kaltenbrunner havia ordenat posar un lloc de control en una zona boscosa propera a Rupin, en el camí a Berlín i que era la zona per on passava sempre el doctor. S’havien donat instruccions a la Gestapo de parar el cotxe i després matar tant al xofer com al passatge que viatjava en el seient de darrere. Després emetrien un informe que diria que el cotxe no s’havia aturat davant el seu senyal, pel que s’havien vist obligats a disparar. Kaltenbrunner anunciaria amb gran tristesa que la persona morta del seient de darrere era el metge personal d’en Himmler, Felix Kersten. Schellenberg li demanava que destruís aquella carta per acabar, però el doctor la va doblar i se la va guardar. El doctor no les tenia totes, no tenia clar que no fos una maniobra del mateix Schellenberg perquè canviés de camí per assassinar-lo a un altre lloc i li va demanar en el xofer que agafés un tercer camí, més llarg. Quan va arribar a la capital i es va trobar amb el ministre d’Interior li va explicar ràpidament que havia rebut un avís d’en Schellenberg que deia que Kaltenbrunner el volia assassinar. Himmler no s’ho va poder creure, però quan va llegir la carta va trucar a en Rudolf Brandt perquè investigués el cas. Unes hores més tard es va saber que Kaltenbrunner havia planificat assassinar al doctor i Himmler va demanar una reunió amb ell. Quan Kaltenbrunner es va topar amb el doctor li va parlar amb tota normalitat i li va preguntar com estava. Himmler en veure’l el va amenaçar dient-li que si passava alguna cosa en el seu doctor, ell tindria greus problemes de salut i que segurament no sobreviure unes hores més. La resposta d’en Kaltenbrunner va ser un somriure forçat.\nEl ministre d’Armament Albert Speer va encapçalar una reunió amb els caps regionals de Poznan. Els assistents a la reunió encara estaven impactats pel complot del 20 de juliol de 1944 i es miraven a Speer amb cautela, ja que hi havien rumors de que era un traïdor. Fins i tot el ministre de Propaganda Joseph Goebbels, que estava present a Poznan, tampoc confiava massa en aquells moments amb la lleialtat del ministre d’Armament. Tot i aquell ambient, Speer estava relaxat i va explicar que la producció d’armament anava per bon camí i va demostrar que la Wehrmacht disposava de grans reserves que no eren utilitzades. Quan li va tocar el torn d’en Goebbels, el ministre va parlar de les mesures per aplicar la Guerra Total i va explicar que el 20 de juliol significava el punt més baix de la crisi bèl·lica que patien. Llavors va anunciar que s’ajustarien comptes sense indulgència amb els traïdors. Himmler, en un discurs semblant al ministre de Propaganda, va anunciar que eliminaria sense compassió a qui dubtés de la victòria final. Quan va acabar la reunió tots els presents es varen dirigir cap al quarter general de Rastenburg, on l’endemà celebrarien una altra reunió amb l’Adolf Hitler.\nA Varsòvia es varen produir durs combats entre els alemanys i l’Exèrcit Nacional Clandestí Polonès, que volia alliberar la ciutat aprofitant l’arribada dels soviètics a la zona. Els alemanys varen disparar sense contemplacions als ciutadans i els rebels polonesos.\nA França, les tropes nord-americanes de la 4º Divisió blindada del 8º Cos del 3º Exèrcit del general George Patton varen entrar a Rennes, ciutat que alliberarien l’endemà. L’operació a la Bretanya semblava tan senzilla que el comandant Bernard Law Montgomery li va demanar a en Patton que alliberés Bretanya amb una força mínima.\nDesprés d’onze setmanes de combat, els japonesos varen abandonar la ciutat de Myitkyina.\nEl ministre d’Afers Exteriors espanyol Francisco Gómez Jordana va morir després de patir un accident de caça el 23 de juliol de 1944.\n2 d’agost de 1944\nA Auschwitz, a la nit, amb l’orde d’eliminar les famílies gitanes, els nazis varen gasejar a 2.800 persones. La resta dels gitanos varen ser traslladats a Buchenwald per ser eliminats.\nTurquia va anunciar que trencava relacions amb Alemanya. Des del punt de vista econòmic, això significava pels alemanys perdre els subministraments de crom.\nA Polònia, a l’est del Vístula, quatre Panzerdivisionen varen començar un contraatac alemany. Per altra banda, a l’ala esquerra del 1º Front Bielorús soviètic, els soviètics varen establir dos caps de pont a través del riu Vístula, al sud de Varsòvia.\nPer ordres del comandant suprem Dwight D. Eisenhower es va formar el 1º Exèrcit Aerotransportat Aliat.\nA Normandia, tancs British Sherman i armes antitancs 6-PDR de la 11º Divisió blindada varen travessar la vila de St. Charles-de-Percy.\nA Londres, el primer ministre Winston Churchill, menystenint als soviètics, va dir en to burlesc a la Cambra dels Comuns que els russos havien tingut l’ajuda estratègica del caporal Adolf Hitler, i que fins i tot els militars més ignorants veien els seus defectes.\nEl 5º Exèrcit va creuar l’Arno. Per altra banda, Rodolfo Graziani va tornar a Itàlia després de visitar les divisions italianes a Alemanya i va assumir el comandament d’un exèrcit italià i alemany sense abandonar el càrrec de ministre de les forces armades.\nEn el nord, el submarí U-804 va enfonsar l’escorta USS Fiske després de partir-lo per la meitat amb els seus torpedes.